ເອກອັກຄະລັດຖະທູດ ສຫລ ປະຈຳລາວ ມອບໂຄງການປະຕິສັງຂອນ ທີ່ປະສົບຜົນສຳເລັດ ຢູ່ວັດວິຊຸນ
ທ່ານເອກອັກຄະລັດຖະທູດສະຫະລັດ ປະຈຳ ສປປ ລາວ ປີເຕີ ເຮມ໋ອນ ແລະປະຊາຊົນຫຼວງພະບາງ ສະຫຼອງ ຫຼັງການສຳເລັດປະຕິສັງຂອນ ທີ່ວັດວິຊຸນ ໃນວັນທີ 6 ຕຸລາ 2020.
ທ່ານເອກອັກຄະລັດຖະທູດສະຫະລັດ ປະຈຳ ສປປ ລາວ ປີເຕີ ເຮມ໋ອນ ໄດ້ເຂົ້າຮ່ວມ ສະເຫຼີມສະຫຼອງຜົນສໍາເລັດຂອງການບູລະນະປະຕິສັງຂອນວັດວິຊຸນ ທີ່ຫຼວງພະບາງ ແລະ ໄດ້ມອບໂຄງການບູລະນະທີ່ສໍາເລັດນີ້ໃຫ້ແກ່ລັດຖະບານ ແລະປະຊາຊົນຫຼວງ ພະບາງ ເຊິ່ງພິທີດັ່ງກ່າວໄດ້ຈັດຂຶ້ນທີ່ວັດວິຊຸນ ໃນວັນທີ 6 ຕຸລາ ສະຖານທີ່ອັນສໍາຄັນ ທາງດ້ານປະຫວັດສາດແຫ່ງນີ້ ແມ່ນໄດ້ຮັບການບູ ລະນະໂດຍທຶນ ຂອງລັດຖະບານ ສະຫະລັດອາເມຣິກາ ພາຍໃຕ້ກອງທຶນທ່ານທູດ ເພື່ອການອະນຸລັກວັດທະນະທໍາ ຫຼື AFCP ລວມເປັນມູນຄ່າ 347,000 ໂດລາ ວັດແຫ່ງນີ້ແມ່ນໄດ້ສ້າງຂື້ນໃນສັດຕະວັດທີ່ 16 ໃນສະໄໝພະເຈົ້າວິຊຸນນະລາດເຊິ່ງເປັນ ໜຶ່ງ ໃນວັດທີ່ເກົ່າແກ່ທີ່ສຸດ ຢູ່ໃນຫລວງພະບາງ ແລະເປັນຈຸດສູນກາງແຫ່ງການຮຽນຮູ້ ທາງດ້ານພຸດທະຊາດສະໜາ ແລະ ເປັນບ່ອນສຳລັບສັກກະລະບູຊາຫລາຍກວ່າ 500 ປີ ກອງທຶນທ່ານທູດເພື່ອການອະນຸລັກວັດທະນະທໍາຫຼື AFCP ໄດ້ສົ່ງເສີມບັນດາເຂົ້າຫນ້າ ວຽກທີ່ໄດ້ແບ່ງເປັນສາມສ່ວນຂອງໂຄງການບູລະນະວັດຊຸນ ເຊິ່ງປະກອບມີສອງຈຸດໃຫຍ່ ຂອງຕົວອາຄານວັດ ລວມທັງພະ ທາດໝາກໂມ ທ່ານເອກອັກຄະລັດຖະທູດເຮມ໋ອນ ກ່າວວ່າ “ນີ້ຖືເປັນກຽດຫຼາຍທີ່ພວກເຮົາໄດ້ສົ່ງເສີມໃນການບູລະນະ ແລະປົກປັກຮັກສາ ໜຶ່ງໃນສະຖານທີ່ອັນ ສໍາຄັນທາງດ້ານປະຫວັດສາດໃນທົ່ວ ສປປ ລາວ ການຮ່ວມມືລະ ຫວ່າ’ສະຫະ ລັດອາເມລິກາກັບນະຄອນຫຼວງພະບາງ ໃນການບູລະນະວັດວິຊຸນ ຖືເປັນ ເຄື່ອງໝາຍແຫ່ງສາຍພົວພັນລະຫວ່າງສອງຊາດ ແລະ ຄວາມໝາຍໝັ້ນໃນການຊ່ວຍ ເຫຼືອປະຊາຊົນລາວ ໃນການປົກປັກຮັກສາຮິດຄອງອັນລໍ້າຄ່າ ” ນັບຕັ້ງແຕ່ 2001, ລັດ ຖະບານສະຫະລັດອາເມລິກາໄດ້ປະກອບສ່ວນຫຼາຍກວ່າ 1 ລ້ານໂດລາ ເພື່ອປົກປັກຮັກ ສາ ມໍລະດົກທາງດ້ານວັດທະນະທໍາ ໃນ ສປປ ລາວ ໂດຍການນຳໃຊ້ກອງທຶນທ່ານທູດ ເພື່ອການອະນຸລັກວັດທະນະທໍາ ທຶນດັ່ງກ່າວ ໄດ້ໃຫ້ການສະໜັບສະໜູນລວມທັງໝົດ 20 ໂຄງການ ເຊິ່ງລວມທັງການປະຕິສັງຂອນວັດວາອາຮາມອັນສັກສິດ ການປົກປັກຮັກ ສາມໍລະດົກ ແລະວັດຖຸບູຮານພ້ອມທັງການບັນທຶກວັດທະນະທຳຮີດຄອງປະເພນີລວມ ໄປເຖິງການປົກປັກຮັກສາຫໍສະມຸດ ຈົນມາເຖິງປະຈຸບັນ ການບູລະນະວັດຊຽງທອງຢູ່ຫຼວງພະບາງ ຖືເປັນໂຄງການໃຫຍ່ທີ່ສຸດ ເຊິ່ງໄດ້ດຳເນີນການເປັນເວລາ 3 ປີ ໂດຍໄດ້ຮັບການຊ່ວຍເຫຼືອຫຼາຍກວ່າ 650,000 ໂດລາ ທ່ານເອກອັກຄະລັດຖະທູດ ເຮມ໋ອນ ໄດ້ກ່າວເພີ່ມອິກວ່າ “ໂຄງການນີ້ໄດ້ຊ່ວຍໃຫ້ປະຊາ ຊົນລາວ ມີສ່ວນຮ່ວມຫຼາຍຂື້ນ ກັບທາງດ້ານວັດທະນະທໍາ ແລະທາງປະຫວັດສາດ ພ້ອມ ທັງຊ່ວຍໃຫ້ຄົນທົ່ວໂລກ ມີຄວາມເພິ່ງພໍໃຈ ກັບຄວາມງາມ ແລະຄວາມເປັນເອກະລັກທາງ ດ້ານຮິດຄອງປະເພນີ ຂອງ ສປປ ລາວ ວຽກງານບູລະນະ ທີ່ພວກເຮົາເຮັດຈະມີສ່ວນຊ່ວຍ ທີ່ສໍາຄັນເພື່ອຮັບປະກັບວ່າ ວັດວິຊຸນອັນເປັນສະຖານທີ່ສໍາຄັນແຫ່ງນີ້ ຈະຢູ່ຄູ່ວັດທະນະທໍາ ແລະ ຈິດໃຈໃນອີກຫຼາຍປີຕໍ່ໜ້າ ”